Diari Oficial de la Generalitat Valenciana


Sumari del DOGV 4183, del 05-02-2002 (2002/584)

RESOLUCIÓ de 8 de gener de 2002, de la subsecretària de Promoció Cultural, per la qual es deixa sense efecte la subvenció concedida a la senyora Mª. Pilar Marcellán Erles en la Resolució de 6 de juny de 2001 de la subsecretària de Promoció Cultural (DOGV núm. 4.030, de 27.06.2001).
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4183

Data del DOGV
:   05-02-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/584


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 8 de gener de 2002, de la subsecretària de Promoció Cultural, per la qual es deixa sense efecte la subvenció concedida a la senyora Mª. Pilar Marcellán Erles en la Resolució de 6 de juny de 2001 de la subsecretària de Promoció Cultural (DOGV núm. 4.030, de 27.06.2001). [2002/X584]
  
Vistos els expedients iniciats i instruïts per la Conselleria de Cultura i Educació relatius al concurs públic per a la concessió d'ajudes a les galeries d'art admeses en Interart/Fira Mostrari Internacional de València, convocades per l'Orde de 6 d'abril de 2001 de la Conselleria de Cultura i Educació (DOGV 3.986, de 25.04.2001).
  
Antecedents de fet
  
Primer. Convocat per l'Orde de 6 d'abril de 2001 de la Conselleria de Cultura i Educació un concurs públic per a la concessió d'ajudes a les galeries d'art valencianes admeses en Interart/Fira Mostrari Internacional de València, tingué entrada en esta Direcció General el 14 de maig de 2001, d'acord amb la base quarta de l'annex I de l'orde de convocatòria, una sol·licitud d'ajuda de la senyora Mª. Pilar Marcellán Erles.
  
Segon. Reunida la Comissió Avaluadora l'1 de juny de 2001, i d'acord amb la base tercera de l'annex I de l'orde de convocatòria, es va proposar la concessió de l'ajuda de cent setanta-quatre mil huit-centes quaranta-set pessetes (174.847 PTA) a la senyora Mª. Pilar Marcellán Erles. Vista la proposta, la subsecretària de Promoció Cultural va dictar la Resolució de 6 de juny de 2001, per la qual s'adjudicava a la senyora Mª. Pilar Marcellán Erles l'ajuda de cent setanta-quatre mil huit-centes quaranta-set pessetes (174.847 PTA)
  
Tercer. La beneficiària ha incomplit l'obligació de presentar abans del 15 de novembre de 2001 les factures originals o les fotocòpies confrontades de les despeses relatives a l'ocupació de l'espai en la Fira i la memòria explicativa de les activitats realitzades, establida en la base novena de l'orde de convocatòria.
  
Fonaments de dret
  
Primer. L'article 47.b del text refós de la Llei d'Hisenda Pública de la Generalitat Valenciana establix l'obligació dels beneficiaris de les subvencions de la Generalitat Valenciana d'acreditar davant de l'entitat concedent la realització de l'activitat o l'adopció del comportament, així com de complir els requisits i les condicions que determine la concessió o consecució de l'ajuda.
  
Segon. En la base novena s'establia l'obligació dels beneficiaris de presentar abans dels terminis fixats la documentació mencionada perquè s'efectuara el pagament, i que la subvenció només es faria efectiva si el beneficiari justificava l'execució prèvia de l'activitat i la despesa.
  
Per tot això, d'acord amb el que establix la base huitena de l'orde de referència, resolc:
  
Primer. Deixar sense efecte l'ajuda concedida a la senyora Mª. Pilar Marcellán Erles per l'incompliment de la justificació dins del termini i en la forma establits en l'orde indicada.
  
Segon. D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició, o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant de l'òrgan que dicta el present acte en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 8 de gener de 2002.- La subsecretària de Promoció Cultural (p.d., Ordre de 6 d'abril de 2001, DOGV núm. 3.986, de 25.04.2001): Consuelo Ciscar Casabán.